Վիտերբո

Անվան այլ կիրառումների համար տե՛ս՝ Վիտերբո (այլ կիրառումներ) Վիտերբո (իտալ.՝ Viterbo), քաղաք Իտալիայում Լացիո մարզի Վիտերբո գավառում և հանդիսանում է վերջինիս վարչական կենտրոնը։ Գտնվում է Հռոմից 100 կմ դեպի հյուսիս, Չիմինի լեռան ստորոտում (անգլ.՝ Cimini Hills)։ Քաղաքի հովանավոր են համարվում Սուրբ Լվարենտիոսը (լատիներեն՝ Laurentius) և Սուրբ Ռոզան Վիտերբոյից (իտալ.՝ Rosa da Viterbo)։ Քաղաքի տոնը նշվում է ամեն տարի օգոստոսի 10-ին և սեպտեմբերի 4-ին։ Նախապատմություն Ինչպես շրջանի բազմաթիվ այլ քաղաքներ, այնպես էլ Վիտերբոն հիմնադրվել են Էտրուսկների կողմից հնագույն ժամանակներում։ Իր վաղ ժամանակներում Վիտերբոն գրավել է իր հարևան Ֆերենտո քաղաքը։ Մ.թ.ա. 310 թվականին քաղաքը անցել է հռոմեացիների, իսկ 774 թվականին՝ լանգոբարդների տիրապետության տակ։ XI դարում քաղաքը համարվում էր ավելի շատ Տոսկանայի, քան Լացիոյի մաս։ Իրադրությունը փոխվեց այն ժամանակ, երբ Մաթիլդա Տոսկանսկայան քաղաքը հանձնեց Հռոմի Պապի իշխանությանը։ Ծանոթագրություններ